procesaur/Wiki.mk huggingface dataset:
Бритомартида

Бритомартида, (|Βριτομαρτις, Britomartis), е ќерка на богот Зевс и критјанката Карме, која Артемида ја возвишила меѓу боговите.
Бритомартида под различни имиња била почитувана како божица и заштитничка на ловците и рибарите.
* На островот Крит како Диктина
* На островот Егини како Афеја
* На островот Самос како Бритомартида
1 Митологија
Бритомартида, поради големата љубов спрема неа, ја прогонувал критскиот крал Минос, и кога во една прилика Бритомартида, пред него почнала да бега, се заплеткала во мрежата која на морскиот брег ја распнала божицата на ловот Артемида. Артемида пред тоа ја засакала Бритомартида поради нејзината љубов кон ловот, па ја спасила од судбина на смртна жена и од прогонот на Минос така што ја воздигнала меѓу боговите.
Бритомартида после тоа станала заштитничка на ловците и рибарите, а после била и заштитник на морските брегови и пристаништа. Ја почитувале најмногу на Крит, и тоа под името Диктина, а на островот Егини како Афеја. Под името Бритомартида ја почитувале само на островот Самос.
Дејно

Дејно во старогрчката митологија било име на повеќе суштества.
1 Митологија
# Една од грајите, која, според некои извори, со Зевс ја имала ќерката Орсеида.# Нимфа, најада од планината Отрис и реката Сперхеј во централна Грција. Татко најверојатно ѝ бил Океан, а маж богот на споменатата река. Како нејзини потомци се споменуваат нимфите сперхеиди, меѓу кои и Диопатра.
Идеја (митологија)

Идеја во старогрчката митологија било име на повеќе личности.
1 Митологија
# Нимфа, најада, веројатно ќерка на Океан и Тетија. Била мажена за речниот бог Скамандар и потекнувала од извориштата на неговата река. Му го родила синот Теукро, првиот тројански крал. За неа пишувале Аполодор и Диодор.# Ќерка на скитскиот крал Дардан, која била омажена за Финеј. Со него ги имала синовите Квин и Маријандин. Други автори ја нарекуваат Дија, Евритија или Ејдотеја. Според едно предание, Финеј во претходниот брак со Клеопатра имал два сина, Плексип и Пандион, а Идеја, неговата втора сопруга се покажала како многу лоша маќеа. На своите посиноци им ги избола очите или самиот Финеј ги ослепел поради нејзините клевети. Ги фрлила во темница каде редовно биле камшикувани. Ги спасиле аргонаутите, односно бореадите, а по совет на Херакле, Идеја била вратена на својот татко кој ја казнил со смрт.# Епитет на божицата Кибела.
Бјанки

ФИВ Едоардо Бјанки С.п.А А , попознат како Бјанки — најстарата светска компанија за производство на велосипеди во постоење, со пионер на употреба на тркала со еднаква големина со пневматски гумени гуми.   Компанијата е основана во Италија во 1885 година, а во прилог на велосипеди што ја произведува мотоцикли 1897-1967. Во 1955 година, заедничко вложување Аутобјанки било создадено заедно со Фиат и Пирели за производство на автомобили - Аутобјанки подоцна била продадена на Фиат во 1969 година.
Во текот на својата модерна ера, Бјанки се споил со победниците на италијанскиот Џиро д'Италија и со Тур де Франс, Фаусто Копи, Марко Пантани и Фелис imимонди .
Хаори

— традиционално јапонско сако кое се навлекува преку основното кимоно - косоде. Го носат најчесто мажи (иако постојат и женски верзии) и e формален дел од облека која се носи при свечeности и важни настани. На традиционална церемонија на венчавки неизоставен дел е од облеката на младоженецот.
Хаори не се закопчува, но се врзува на посебен начин со ленти (химо) кои ги спојуваат двата краја од предметот за облекување. Во текот на сенгоку периодот, самураите преку оклопите носеле хаори без ракави, слично како табард во Европа. Во текот на периодот едо, економскиот пораст ѝ овозможил на средната класа да си дозволи ''хаори'' (кој до тогаш бил резервиран само за богатата класа), но бидејќи бил донесен закон кој забранувал јавно прикажување на богатства (освен во случај на кастата воини), настанал подискретен ''хаори'' со едноставен дизајн, најчесто во една боја.
Во своите ракуго изведби раскажувачите (ракугоке) при влегување на сцена носеле хаори за да го соблечат уште на самиот почеток на приказната. Тоа го правеле за пред публиката, од почит да се прикажат во најформална облека, но го симнувале бидејќи во раскажувањето честопати го имитирале најсиромашниот слој, кој таков предмет за облекување не носел.
Хаори на себи може да има грб (мон) кој го означува семејството или некоја друга заедница.
Еден од најпрепознатливите хаори во јапонската историја е оној кој го носеле припадниците на едниниците шинсенгуми (крај на раздобјето едо, Бошин војна) кој бил во сина боја со бели триаголници на краевите на ракавите.
1 Поврзано
* Хантен - помалку формална јакна
Рог (фабрика за велосипеди)

Компанијата Рог е основана во предградието на Љубљана, каде работеле разни занаетчии во 1871 година. Земјиштето (улицата Трубар) тогаш ја купил Иван Јанез. Таа била развиена како фабрика 8 години подоцна, кога започнала како фабрика за кожа, тогаш најголема во Љубљана. Кон крајот на 19 век сопственикот Карло Полак изградил вила со други згради околу кои изградил ѕид и ја модернизирал фабриката - фабриката имала два спрата.
Сомбреро

Сомбреро (|sombrero што значи шешир) на македонски јазик подразбира препознатлив шешир со потекло и од Мексико и од Филипини. Зборот е изведен од зборот ''sombra'', што значи ''сенка''. Иако ги подразбирал сите видови на шешир, се смета дека каубојците значењето на зборот го пренеле само на овој посебен вид на шешири.
Денас сомбреро е заштитен знак на мексиканските музичари попознати како Маријачи, а вообичаено, освен во Мексико, се носи и по целата Јужна Америка и Шпанија. Во Мексико шеширите за посиромашните слоеви прават од мах од слама или палмини влакна, додека сомбрерата за побогатите слоеви и господата се прави од најфиниот филц, со додаток на украси, како што се траките на обод. Дизајнот на сомбреро е многу разноличен, па овие шешири се наоѓаат во мноштво бои, шари и со различити украсими.
1 Настанок
Не се знае точно кога настанал овој препознатлив шешир со многу широк обод, понекогаш широк и до 60 cm со округлест облик во делот кој се става на глава. Во некои извори се спомува дека ваквата врста на шешири ги носеле монголските коњаници уште во 13 век. Меѓутоа, не е исклучено дека овој шешир настанал многу порано, со оглед на големите вруќини кои осекогаш владееле во краевите каде тој со векови се носи.
2 Влијанија на различити култури
Каубоји од Тексас го прифатиле сомбреро од Шпанија кој имал рамен обод и широк оруб. Таквите шешири ги нарекувале и ''Поблано (Poblano) шешири''.
Мексиканската варијанта на сомбреро од шпанското сомбреро се разликувало по тоа што имало уште поширок обод и бил додаден конични дел на средината на шеширот, како би се шеширот подобро вчврстил на главата. Ваквите шешири ги носеле мексиканските музичари Маријачии и коњаниците Чарии. Иако најчесто имале повез испод брадата, шеширите биле големи, тешки и незграпни за носење при работа на ранч.
На американскиот Див Запад, сомбреро имал висок коничен или цилиндричен врв со украси изработени од плиш.
Заради мексиканското влијание на становниците на Филипини преку шпанските товарни бродови кои преку Тихиот Океан сообраќувале помеѓу Мексико и Филипини, сомбреро стигнал и до Филипљаните. Терминот се асимилувал во облик ''сумбреро'', под кој денеска се подразбираат сите врсти на капи, од мексиканскиот сомбреро до качкетите за бејзбол.
3 Занимливости
* Спирална галаксија М104 во сазвездието Девица позната е под името ''Сомбреро галаксија'' заради својот облик кој подсетува на овој шешир.
* Најсеверниот остров на Малите Антили кој припаѓа на групата на острови Ангвила, се нарекува ''Капа'' или ''Сомбреро''.
* Големиот спортски стадион ''Tampa Stadium'' на Флорида заради својот облик е познат под името ''Голем сомбреро''.
* Најпрочуениот пљачкаш од Дивиот запад, легендарниот Били Кид, постојано го носел својот сомбреро шешир украсен со зелена трака.* Стриповите во Југославија во некои пустоловини биле нарекувани по сомбреро, како што е стрипот на јунаци на Мак Корд во епиозодата ''Црвен сомбреро'', Голем Блек во стрипот ''Црн сомбреро'' и Панчо Гонсалес во ''Златно сомбреро''.
* Папа Бенедикт XVI во текот на посетата на Мексико во март во 2012 година, го носел на главата црно-белиот сомбреро.
4 Поврзано
* Маријачи
* Галаксија Сомбреро
Брукс Англија

Брукс Англија е производител на седла за велосипеди во Сметвик, Вест Мидлендс, Англија. Произведува производи од кожа од 1866 година, кога била основана во Хокли, Бирмингем. Во 1880-тите, започнало производството на седла за велосипеди. Првиот патент на седло бил поднесен во 1882 година. Во интервју во 2014 година портпаролот на Брукс изјавил дека според семејната легенда, компанијата започнала кога основачот Џон Болтбе Брукс, производител на коњски седла, се обидел да користи велосипед откако неговиот коњ починал, но дрвеното седиште му било многу непријатно. Како резултат, тој ја основал компанијата.
Specialized Bicycle Components

Specialized Bicycle Components, или скратено како Specialized — американско претпријатие со седиште во Калифорнија, за дизајнирање, производство и продажба на велосипеди, опрема за велосипеди и сродни производи под брендот ''Specialized''.
Компанијата со седиште во Морган Хил била основана во 1974 година од Мајк Синјард и од 2001 година е 49% сопственост на ''Merida Bikes'' со седиште во Тајван.
Адлер

Адлер — поранешен германски производител на автомобили, мотоцикли и велосипеди од 1900 до 1957 година. ''Адлер'' на германски значи орел.
Адлер во текот на своето постоење освен автомобили, мотоцикли и велосипеди, произведувал и машини за пишување. Пред Првата светска војна, претпријатието користело мотори со два или четири цилиндри кои се движеле од 1032 до 9081 кубика. Со почеток во 1902 година тие започнале да користат и свои мотори, чии автомобили победиле на многу спортски настани.
По Втората светска војна била донесена одлука да не се продолжи со градењето на автомобили. Производството на мотоцикли продолжило во 1949 година, што довело до производство на MB 250S. Како дел од воените репарации на Сојузниците, дизајнираните мотоцикли на Адлер и биле дадени на Велика Британија. Во следниот период Адлер се фокусирал на производство на канцелариска опрема. Компанијата се споила Триумф (Триумф-Адлер), по кое била презедена од Грундиг во 1957 година, а подоцна и од Оливети. [5]
Љауто

Љауто (шпански: ''llauto'', кечуански: ''llawt'u'') е украсна облека кој се носел на главите од страна на најугледните членови на Инките. Поимот настанал од кечуанскиот збор ''љауту'' што значи „капа“, те. „украсен предмет за глава“.
1 Општи одлики
Според историчарите на култура и археолозите, овој украсен предмет претставува мезоамериканска варијанта на турбан, капа од фино платно чија должина изнесува до десетина метри. Се опишува како серија на волнените плетки. Носен е обоен со боите на Тавантинсују (Империјата).
Како и турбанот, љауто е ткаен предмет, традиционално од волна на локалната дива лама. На основниот облик се додавале плетенки во три инкански бои. На челниот дел се наоѓала волнена трака маспаича, симбол на моќта. На предниот дел се наоѓале и други симболи, првенствено птицата планинска каракара. Спрема легендата, со цел на довикување на добра среќа, под овој предмет за облекување се држеле мали сушени жаби.
2 Корисници
Најзапазениот корисник на љаутата, поточно неговиот најскап и најраскошен примерок, бил Сапа Инка, инканскиот крал и „детето на Сонце“. На повеќето илустрации на владетелите на овој народ од Средна Америка, на овај предмет за облекување може да се видат главите на регнантите. Од посебните случаи, познато е дека последниот цар на Атавалпа нарачак љауто направен од кожа од вампирски лилјаци за секој член за поширокото семејство.
Овој предмет за облекување најчесто го носеле машките, но постојат записи дека го носеле и жени, посебно кралицата. Љауто, кој конкистадорите од Шпанија првобитно го нарекле ''барлас'', бил еден од првите асоцијации за Инките. После официјалниот пад на инканското царство од 1533, обичниот народ почнал да носи капи и туники слични на царските.
Пинарело

Пинарело — италијански производител на велосипеди со седиште во Тревизо, Италија. Основана во 1952 година, претпријатието произведува друмски, велодромски и колокросни велосипеди. Пинарело исто така произведува велосипеди под името на брендот ''Opera'' и има внатрешна марка на опрема - ''МОСТ''.
Во декември 2016 година, Пинарело бил купен од Л Катертон, приватна акционерска група поврзана со ЛВМХ.
Бриџстоун

Бриџстоун — јапонски производител на мултинационални делови за автомобили и камиони, основана во 1931 година од Шоџиро Ишибаши во градот Куруме, Јапонија.
Од 2017 година, претпријатието е најголем производител на гуми во светот, а потоа следат Мишелин (Франција), Гудјеар (САД), Континентал (Германија) и Пирели (Италија). [2]
Групацијата Бриџстон има 181 производствен капацитет во 24 земји според податоци од јули 2018 година.
Седум Циклуси

Седум Циклуси е американски дизајнер и производител на велосипеди со седиште во Вотертаун, Масачусетс. Седум, како што е нарачен и брендот на велосипедите, е основан од страна на Роберт Вандермарк во почетокот на 1997 година. Вандермарк бил поранешен шеф кој го водел истражувањето и развојот во компанијата. Иако Седум Циклуси биле основани за градење на висококрајни титански и челични рамки, во 1998 година Седум започнаа и со градење на титан-карбонски рамки и во 2002 година започнаа и со градење на целосни карбонски рамки. Сите велосипеди на брендот Седум се рачно изработени во фабриката во Вотертаун. Седум, исто така, произведува сопствени титан стебла и држачи за планински велосипеди, виљушки на патот со јаглеродни влакна, алуминиумски држачи, стебла и седишта.
Санта Крус (велосипеди)

Велосипеди Санта Крус е производител на високи планински велосипеди со седиште во Санта Крус, Калифорнија. Тие го спонзорираат Синдикатот Санта Крус, тим за трки во удолнини. Компанијата ги преместила просториите од улицата 104 Бронсон на улицата „Мисија 2841“ во 2013 година. На 3 јули 2015 г. велосипедот Санта Крус бил продаден на Пон Холдингс, семеен холандски конгломерат со поделба на велосипеди, вклучувајќи брендови како што се Червело, Фокус и Ројал Холандија Газел.
Спарта Б.В.

Спарта Б.В е холандски производител на велосипеди со седиште во Апелдорн, која исто така произведувал мотоцикли и мопеди. Тој е најголемиот производител на електрични велосипеди во Европа.
1 Историја
Спарта е основана во 1917 година и оттогаш произведува велосипеди. Определување на историјата на компанијата била да стане најголемиот холандски производител на мотоцикли по Втората светска војна и да стане најголемиот холандски производител на мопеди во 1970-тите. Во сегашното време, Спарта е позната по производство на Е-велосипеди .
BMC Switzerland

BMC Switzerland AG (кратенка на „компанија за производство на велосипеди“) е производител на производи за велосипеди и велосипедизам со седиште во Гренчен, Швајцарија . BMC дизајнира, гради и дистрибуира патни велосипеди, планински велосипеди и патнички велосипеди пред сè за продажба на дилери во Северна Америка, Европа, Јужна Африка, Австралија, Источна Азија и Обединетите Арапски Емирати .
1 Историја
Во 1986 година, Американецот Боб Бигелоу го основал BMC како асемблер и дистрибутер на големо на велосипедите Рали . Откако ја изгубил лиценцата за дистрибутер, Бигелоу започнал со производство на велосипеди под новата етикета на BMC, но и понатаму останал како пробна марка. Во 2001 година, компанијата ја сменила својата стратегија, свртувајќи се кон поголеми инвестиции во областа на инженерството и дизајнот.
Мојот XX век

Мојот XX век (унгарски: ''Az én XX. Századom'') - унгарски филм од 1989 година во режија на Илдико Ењеди (Ildyko Enyedi), која е автор и на сценариото. Главните улоги ги играат: Дорота Сегда (Dorota Segda), Олег Јанковски (Oleg Yankovskiy) и Паулус Манкер (Paulus Manker). Филмот бил добитник на „Златна камера“ на Канскиот филмски фестивал.
1 Синопсис
При крајот на Австроунгарската монархија, разделени идентични близанци се возат во „Ориент експрес“ не знаејќи дека се толку блиску еден до друг. Тие растеле одделно како посвоени деца во две сосема различни семејства. Дора и Лили се родени на прагот од XX век, на денот кога Едисон на светот му ја претставил електричната светилка. Околу 1900 година, темите, како што се граѓанските и човековите права на жените, како и правата на национално самоопределување, кои ги застапуваат близнаците, се во полн замав...
Славица Ќуктераш

Славица Ќуктераш (Шабац, 28 јануари 1985) е српска поп-фолк пејачка.
1 Животопис
Свирела виолина четири години. После тоа, се запишала и завршила нижо музичко училиште, отсек кларинет, а по завршувањето, се запишала во средно музичко училиште, теоретски отсек.
Со микрофон во раце првпат застанала во шестата година со песна на Лепа Брена. Пишувала и текстови за песни. Учествувала во првата сезона на музичкото натпреварување ''Ѕвездите на Гранд'' 2004 година и во финалето го освоила шестото место. Истата година ја снимила и својата прва песна ''"Живот ми одузми"''. Првиот албум ''Нема правила'' го објавила во 2005 година. Хитовите од албумот се: ''Превари ме'', ''Вотка'', ''Зваќеш је мојим именом''... Наредната година учествувала на Гранд фестивалот и го објавува својот друг албум со кој најголемите хитови се песните ''Мргуд'' и ''Ќирибу, ќириба''. На Гранд фестивалот во 2008 година учествува со песната ''Ја те само подсеќам на њу'' и во финалето го освојува шестото место. Истата година го објавува албумот ''Exclusiva'' со хитовите: ''Exclusiva'', ''Манастир'', ''Манија'', ''Ружо бела''... Албум ''Невреме'' го објавила во 2011 година. После четирите снимени албуми, Славица се повлекла од естрадата и после година и пол дена, ја напуштила Гранд продукцијата и се пријавила на втор Пинков фестивал со песната ''Просјак''.
Потоа Славица се повлекла од сцената и се омажила за Влада Аврамов со кој има ќерка Викторија која ја добиле во 2016 година. После три години музичка пауза, Славица во 2018 година се вратила на сцената со песната ''Да бих с тобом остала''. Истата година ја објавила песната ''Буди само мој''.
2 Дискографија
* Нема правила (2005)
* Ќирибу, ќириба (2006)
* Exclusiva (2008)
* Невреме (2011)
3 Синглови
* Живот ми одузми (2004)
* Воли ме - дует со Бане Мојиќеви (2006)
* Mon amour (2007)
* Крвна слика (2012)
* Тачно је - дует со Дадо Полумента (2012)
* Као нова (2013)
* 24 сата (2013)
* Просјак (2015)
* Да бих с тобом остала (2018)
* Буди само мој (2018)
* У пролазу (2018)
3.1 Спотови
Спот, Година, Режисер
''Змија и жаба'', 2009, -
''Као нова'', 18.07.2013., Дејан Милиќевиќ
'' Да бих с тобом остала'', 03.06.2018., Миомир Милиќ
'' Буди само мој'', 30.08.2018., Миомир Милиќ
'' У пролазу'', 29.12.2018., Миомир Милиќ
4 Фестивали
* 2006 Гранд фестивал - Мргуд
* 2006 Златиборска песма - Судбина - дует со Немања Николиќ (пејач)
* 2008 Гранд фестивал - Ја те само подсеќам на њу
* 2010 Гранд фестивал - Принче мој
* 2012 Гранд фестивал - Зрно отрова - дует со Ал Дино
* 2015 Pink music festival - Просјак
Тераса (филм од 1980)

Тераса (италијански: ''La terrazza'') - италијански филм од 1980 година во режија на Еторе Скола (Ettore Scola), по сценариото на Аџеноре Инкрочи, Фурио Скарпели и Еторе Скола. Главните улоги ги играат: Виторио Гасман, Уго Тоњаци, Жан-Луј Трентињан, Марчело Мастројани, Стефанија Сандрели и Карла Гравина. Критичарите го оцениле филмот како симпатичен, интелигентен и политички ангажиран филм. Еден од најдобрите италијански режисери на сите времиња ангажирал одлични глумци – и на публиката ѝ го прикажува патувањето на страсните, но огорчени пријатели кои се осмелиле да се борат за своите верувања. Филмот изобилува со неверојатни реплики за правото на секое човечко суштество на среќа и љубов. Филмот освоил две „Златни палми“ на Канскиот филмски фестивал во 1980 година – за сценарио и за споредна женска улога (Карла Гравина). Поради неговото значење, филмот бил реставриран во 2015 година.
1 Синопсис
Филмот е болна а сепак смешна приказна за човековиот развој: скапи вина, трпеза преполна со храна, но луѓето празни – одвнатре. Сите престанале да се развиваат и се држат до своите замислени и закоравено зацртани улоги во животот.
Лишков Пештер

Лишков Пештер — пештера во Бислимската Клисура на реката Пчиња, јужно од градот Куманово.
1 Местоположба
Лишков Пештер, се наоѓа во средишниот дел на кратката Бислимска Клисура, на околу 6 км јужно од Куманово (кај ридот Краста), во делот каде реката Пчиња силно меандрира, недалеку од истоименото село Пчиња. Овој дел од клисурата е доста стрмен, речиси кањонски и е наречен Мечкина Клисура. Влезот во пештерата е на десната долинска страна, 15 метри над речното корито. Тој е сместен под стрм карпест отсек, во чиј средиштен дел се забележува голема вертикална пукнатина. Пристапноста на Лишков пештер е релативно тешка и води по некакви многу стари, издлабени камени скали. Тоа укажува дека во минатото пештерата била посетувана од луѓе и веројатно служела за некаква намена.
2 Морфометриски одлики
Влезот има северна експозиција и се состои од 4 отвори со триаголна форма, од кои два се поголеми и лесно проодни. Крајниот лев отвор е влез во изолиран краток канал. Од самиот влез на пештерата, се отвора голема пештерска сала долга 6-7 метри, чие дно е прекриено со блокови сурнати од таваницата. На левата и десната страна од салата, продолжуваат два канали долги по околу десетина метри, кои завршуваат со помали кружни проширувања. По страните на каналите се забележуваат прекрасни пештерски орнаменти во вид на завеси, драпери и сливови со преливна бледо-жолта боја. Од таваницата пак, се спуштаат неверојатно интересни тенки сталактити во форма на цевчиња, кои природата макотрпно ги создавала. Како особено изненадување за време на истражувањата на пештератата се покажале четирите кружно издлабени камени садови во почетниот дел на левиот канал. Според изгледот, овие садови најверојатно се многу стари, а нивната точна намена за сега останува неразјаснета. На другата страна, во десниот канал, се одвојува една полупроодна пукнатина која се спушта во длабочина и завршува со кружна сала. И овој канал е богат со сталактити, а се јавуваат и неколку покрупни сталагмити. На дното од каналот во зимскиот период од годината се формира мало езерце, кое понира преку пукнатината, а водата му истекува кон реката Пчиња.
Внатрешноста на Лишков пештер е доста топла и влажна. Пештерата располага и со разновиден животински свет, особено подземни инсекти и лилјаци. За жал, поради разни суеверија, лилјаците речиси целосно се истребени, а други авантуристи пак, трагаат по некакви закопани богатства, уништувајќи го уникатниот пештерски накит не само во овој крај туку и пошироко. Така, обично се крши по некој сталактит или сталагмит, кој осветлен внатре изгледа преубаво, но изнесени надвор од пештерата станува обичен „камен“ за фрлање.
Миколај Реј

Миколај Реј (полски: ''Mikołaj Rej''; 1505-1569) - полски поет.
1 Значење
Реј од Нагловица се смета за првиот вистински полски поет. Од него се сочувани неколку драми во стихови, како што е „Животот Јосифов“. Во неговото творештво се чувствува влијанието на ренесансата и тој ги изразувал идеите на своето време. Исто така, очигледно е влијанието од фолклорот, како и од неговите (непознати) претходници. Иако во неговите дела се среќаваат прекрасни фрагменти, сепак тој немал оформено целосен поетски израз.
Италијанците добри луѓе

Италијанците добри луѓе (италијански: ''Italiani Brava Gente'') - италијански филм од 1965 година во режија на Џузепе де Сантис (Giuseppe De Santis), кој е автор и на сценариото, заедно со Енио де Кончини (Ennio De Concini). Главните улоги ги толкуваат: Артур Кенеди, Жана Прохоренко и Рафаеле Пису.
1 Синопсис
Во летото 1941 година, Германија и нејзините европски сојузници го напаѓаат Советскиот Сојуз. Фашистичката Италија учествува во инвазијата. Првите возови со италијански војници пристигнуваат во Советскиот Сојуз за време на сезоната на жетвата на жито. Советската армија нагло се повлекува по првичниот силен германски напад. Новодојдените италијански војници се зачудени од големината на советската земја којашто изгледа како да нема крај. Војниците, исто така, забележуваат дека Советите се повлекле толку брзо, што многу полиња се сè уште неожнеани. Полињата со пченица, сончоглед и пченка сјаат како злато под силното летно сонце. Италијанците се обидуваат да се дружат со советските цивили кои ги среќаваат на различни места кога застануваат да се одморат по патот. Но, цивилите се исплашени од окупаторите. И со право, бидејќи германските трупи веќе поминале тероризирајќи го месното население. Италијанските војници дури се обидуваат и да ги споделат своите оброци храна со цивилите и се обидуваат да ги развеселат пеејќи им песни.
Последното танго во Париз

„Последното танго во Париз“ (италијански: ''L’ultimo tango a Parigi'') - француско-италијански филм од 1972 година во режија на Бернардо Бертолучи (Bernardo Bertolucci) според сценариото на Бернардо Бертолучи, Франко Аркаљи (Franco Arcalli) и Ањес Варда (Agnes Varda). Главните улоги ги толкуваат: Марлон Брандо (Marlon Brando), Марија Шнајдер (Maria Schneider) и Марија Мики (Maria Michi). „Последно танго во Париз“ бил номиниран за „Оскар“ во категориите за најдобра машка улога (Брандо) и режија (Бертолучи). Филмот бил оценет како исклучително неподобен за лица помлади од 18 години, и по премиерата, неколкупати бил приспособуван за помладата публика. Најголемите контроверзи во Италија ги предизвикала сцената со анален секс (со употреба на путер), а ова е првиот филм (надвор од порнографскиот жанр) кој експлицитно ги прикажува човечките гениталии. Филмот бил рестравриран во 2018 година во SCS-Cineteca Nazionale, во соработка со Grimaldi Film Productions и со Metro-Goldwyn-Mayer Studios.
1 Синопсис
Филмот го прикажува односот меѓу маж и жена кои се впуштаат во авантура со садомазохистички елементи, задржувајќи ја анонимноста. Пол (Брандо) е средовечен Американец кој пристигнува во Париз и се обидува да се справи со мрачните чувства по самоубиството на сопругата. Жан (Шнајдер) е млада Французинка која има свршеник. Во потрага по стан за изнајмување, таа го среќава Пол и тие започнуваат кратка авантура...
Банда Ориентал

Источен Брег или Банда Ориентал (шпански: ''Banda Oriental''), целосен назив Источен Брег на Уругвај или Банда Ориентал дел Уругвај (''Banda Oriental del Uruguay''), било името на јужноамериканските територии источно од реката Уругвај и северно од Рио де ла Плата. Овие територии денес се претежно териториите на независната држава Уругвај, бразилската сојузна држава Рио Гранде до Сул и делови од сојузната држава Санта Катарина. Банда Ориентал била најисточната териорија или покраина на Вицекралството Рио де ла Плата.
По децениски спорови за териториите, во 1777 година со Првиот договор од Сан Илдефонсо се разрешила поделбата помеѓу Шпанската Империја и Португалската Империја. Јужните делови на Банда Ориентал требало да бидат под шпанска управа, поточно под раководство на Вицекралството Рио де ла Плата, додека пак северните предели под португалска управа, како склопен дел на Капетанијата де Сао Педро до Рио Гранде до Сул, Колонија Бразил.
Териториите немале посебни административни едицини, односно не претставувале поседни административни единици сè до создавањето на Источната Покраина во 1813 година од страна на Хосе Хервасио Артигас. На 7 март 1814 година, по распадот на Вицекралството и создавањето на Обединетите покраини на Рио де ла Плата, Источната Покраина станала рамноправен член на федерацијата.
1 Поврзано
*Уругвај
* Источна Покраина
Јан Кохановски

Јан Кохановски, познат како Јан од Чарнолас (полски: ''Jan Kochanowski''; 1530-1584) - полски поет.
1 Животопис
Кохановски студирал на Јагелонскиот и на Падованскиот универзитет, каде го изучувал творештвото на Хорациј и Вергилиј, а бил познавач и на француската и на италијанската поезија од неговото време.
2 Знашење и влијание
Творештвото на Кохановски го претставува вистинскиот почеток во развојот на полската поезија, зашто тој ги создал полската поезија и полскиот книжевен јазик. Кохановски создавал песни на народниот јазик („Псалтир“), но пишувал и сложена интимна поезија со високи мисловни вредности, а исто така, тој поставил повеќе урнеци за римата, ритамот и метриката од сите негови наследници. Поради тоа, до ден-денес, Кохановски претставува пример и идеал на полските поети.
Жан-Клод ван Дам

Жан-Клод Камиј Франсоа ван Варенберг (|Jean-Claude Camille François Van Varenberg) — белгиски глумец, роден на 18 октомври 1960 година во Брисел, Белгија.
1 Животопис
Ван Дам е роден во 1960 година во Брисел во општината Берхем-Саинте-Агата. Тој бил син на цвеќарка. На возраст од десет години, татко му го донел кај карате-тренерот Клод Гец. Тој исто така вежбал телоградба, но и вежбал балет уште од 16-годишна возраст. Ван Дам, на деветнаесетгодишна возраст бил шампион во средната категорија на „Европскиот професионален карате сојуз“. Заработил црн појас во шкотско карате училиште. Во 1978 година тој бил „господар на Белгија“ во телоградба .
Во 1982 година со својот пријател од детството [[Мишел Киси се преселил во Соединетите Американски држави за да ја започне својата глумечка кариера и таму добил американско државјанство. Тој на почеток, три години работел како возач на лимузина, обезбедување во клубови и менаџер, сè додека не ја снимил својата прва улога за филм. Во 1984 година благодарение на Чак Норис во еден од филмвите бил ангажиран како каскадер .
Неговата прва голема улога била во 1986 година кога играл антагонист во филмот „Карате тигар“. Во следните години, Ван Дам играл во комерцијално успешната серија акциони филмови како „Киборг“, „Карате тигар 3- Кикбоксер“, „Нема шанса“ и многу повеќе. Следела неговата успешна кариера и тој направил многу филмови и бил нивни соавтор. Во следните години работел на многу филмови, од кои едниот е познат како „Универзален војник“.
Ван Дам бил белгиски шампион во борбени вештини и актер, познат особено по неговиот долг список со акциони филмови, но тој исто така има учествувано во голем број на драмски изведби во Америка. Врз основа на неговото белгиско потекло во врска со неговата физичка диспозиција, тој го добил прекарот „Мускулот на Брисел“, но го добил и името „Цар на Белгијците“. Поради неговата успешна филмска кариера од 1984 година играл во 39 филма, и во 2009 година го комплетирал третиот дел од Универзалниот војник .
Тој бил добро познат по своето соперништво со Стивен Сигал, кој бил познат и по правење акциони филмови и исто така бил експерт за воени вештини . Ван Дам бил носител на црн појас во карате Шотокан и имал 3 дан во Теквондо .
2 Личен живот
Тој бил во брак пет пати во минатото. И со својата трета сопруга, со која се развел и повторно се оженил од 1999 година. Тој во моментов живее во Шпанија во градот Алхаурин ел Гранде. Тој има три деца, Кристофер, Бјанка и Никола. Љубител бил на животни и дома имал девет кучиња од Тајланд .
Никос Чаусидис

Никос Чаусидис (17 јули 1959, Ташкент) ― македонски археолог и професор кој живее и работи во Скопје.
1 Животопис
Во 1984 година, тој дипломирал на Катедрата за историја на уметноста со археологија при Филозофскиот факултет во Скопје. Од 1 јануари 1986 година, тој почнал работи на Институтот за историја на уметноста со археологија, како помлад асистент, а подоцна како доцент и професор.
Во 1986 година, тој се запишал на последипломски студии по археологија на истиот факултет. Ги завршил во 1992 година, со одбрана на магистерскиот труд под наслов: „''Паганската религија на Јужните Словени и нејзиниот одраз во нивната материјална култура''“. Истата година, тој бил избран во звање асистент по предметот Музеологија и конзервација. Во 2002 година, тој се здобил со звањето доктор на археологија (наслов на дисертацијата: „''Рано-средновековните двоплочести фибули и претхристијанската духовна култура на Словените''“ одбранет на Филозофскиот факултет во Скопје, на Институтот за историја на уметноста и археологија).
Во функција на стручен раководител, автор на елаборатот и на најголем дел од текстовите на проектот „''Македонски древности''”, од кој бил изработен компакт диск (CD) во кој преку текст, слика, филм, сметачки анимации, музика и говор претставена е културната историја на почвата на Република Македонија и нејзиното поблиско окружување, од предисторијата до крајот на XIV век.
2 Творештво
Автор е на следните трудови:
* „Митските слики на Јужните Словени“ (Скопје, 1994)
* „Дуалистички слики - богомилството во медиумот на сликата“ (Скопје, 2003)
* „Космолошки слики: симболизација и митологизација на космосот во ликовниот медиум“ (Скопје, 2005)
* „Музеологија, Скопје: Филозофскси факултет, 2012 (универзитетски учебник);
* „Проектот Скопје 2014: скици за едно наредно истражување“ (Скопје, 2013) (електронско издание).
* „Македонските бронзи и религијата и митологијата на железнодобните заедници од Средниот Балкан“ (Скопје, 2017)
Соавтор:
* „Македонија - културно наследство“ (Скопје, 1995)
* „Неолитски антропоморфни предмети во Република Македонија“ (Скопје, 2011) (во соавторство со Г. Наумов);
Автор е на над 100 научни публикации, објавени во стручни списанија и зборници во Македонија и странство.
Црква „Успение на Пресвета Богородица“ - Нивици

Успение на Пресвета Богородица (|Kοίμησης της Θεοτόκου) — православна црква во преспанското село Нивици, Егејска Македонија, Грција. Денес е во состав на Леринско-преспанско-еордејската епархија на Цариградската патријаршија.
Црквата е изградена во 1893 година. и се наоѓа источно над селото. Претставува типичен пример на црковната архитектура од своето време. Во поново време е обновена и во 1987 година е заштитена од државата како културно наследство.
1 Поврзано
* Нивици
* Леринско-преспанско-еордејска епархија
2 Галерија
Октреотид

Октреотид е октапептид кој врши имитирање на активноста на соматостатинот, но исто така е и попотентен инхибитор на хормонот за раст, гликагонот и инсулинот во споредба со соматостатинот. Првпат бил синтетизиран во 1979 од страна на Вилфред Бауер.
Се користи во третманот на тумори кои создаваат вишок на хормон за раст (гигантизам и акромегалија) и каде хируршка интервенција е контраиндицирана, питуитарни тумори кои секретираат тиреостимулирачки хормон, акутна хеморагија од езофагеални варицеси кај хепатална цироза.
Лагот

{
"type": "FeatureCollection",
"features": [
{
"type": "Feature",
"properties": {},
"geometry": {
"type": "Point",
"coordinates": [
22.05739259719849,
40.79682004529303
]
}
}
]
}
Лагот, поретко нечленувано Лаг (|Λόγγος, ''Лонгос'') — поранешно село во Воденско, Егејска Македонија, во југоисточно предградие на градот Воден.
На ова место се остатоците од древниот град Едеса. Подоцна тука се наоѓал средновековниот Долен Град, а во османлиско време, кога градот се развил на висорамнината на местото на Горниот Град, станало село. Името доаѓа од поимот „лаг“, што значи мала шумичка или рамнина покрај река, во случајов реката Вода.
Иако селото веќе не постои, месноста и понатаму го носи името Лагот, забележителна по својата бујната растителност. Овде е сместена и црквата „Св. Троица“ со истоимениот манастир.
Во 1966 и 1973 година месноста Лагот (Лонгос) е прогласена за споменик на културата од историско и природно значење.
1 Личности
* Апостол Лаговски — зограф од XVIII век
2 Поврзано
* Варош
* Црква „Св. Троица“
* Лаг — истоимено село во Поречието
Органска облека

Органската облека е облека направена од материјали изработени или одгледани во согласност со органските земјоделски стандарди. Органската облека може да биде изработена од памук, јута, свила, рамија или волна.
Текстилот не мора да биде 100% органски за да ја користи органската етикета. Поопшт термин е ''органски текстил'', кој вклучува и облека и домашен текстил. Техничките барања во однос на сертификација и потеклото генерално остануваат исти за органската облека и органскиот текстил.
1 Поврзано
* Органски памук
* Органски производи за бебиња
* Органска култура на храна
* Органска волна
* Одржлива облека
Амброз Мандвуло Дламини

Амброз Мандвуло Дламини (свази: Ambrose Mandvulo Dlamini, 5 март 1968 - 13 декември 2020) - Свази политичар, деловен извршен директор и десетти Премиер на Есватини. Пред неговото назначување, тој работел како извршен директор на Свази МТН
1 Животопис
Даламини потекнува од Мбекелвени еНхаланхени. Неговиот дедо, принцот Малунџ, беше чичко на кралот Собзуа Втори. Тој е син на началникот Мандуло. Дипломирал на тогашниот универзитет во Свазиленд и се стекнал со МБА од трговија на Универзитетот Хемптон. Работел во различни банки (вклучувајќи го и Банкарскиот стандард), достигнувајќи раководни позиции. Тој стана извршен директор на Недбанк (2003-2010) и телекомуникациската компанија МТН Свазиленд (2010-2018), дел од групата МТН од Јужна Африка. Тој нема искуство во политиката. На 27 октомври 2018 година, како што го прогласи кралот Мсвати III, тој беше заколнат на 29 октомври за премиер. Тој е најмладиот шеф на владата во историјата на државата.
2 Премиер на Есватини
На 27 октомври 2018 година, кралот Мсвати III објави на состанокот во кралскиот крал во Лобамба дека Даммини ќе биде следниот премиер, наследувајќи му на Барнабас Сибусисо Даммини, кој почина претходниот месец по изборите во 2018 година. Далани нема искуство во политиката.
Органска необработена земја (дива)

Органска необработена земја (дива) се однесува на органски земјоделски производи што се собираат од необработено земјиште. Од 2005 година, органските диви производи се одгледуваат на околу 62 милиони хектари. Според меѓународната федерација на органски земјоделски движења, 36% од нив биле бамбусни , 21% биле овошје и бобинки, а 19% се ореви ( ИФОАМ 2007: 10 ). Првата конференција на ИФОАМ за органски диви производи се одржа во мај 2006 година.
1 Поврзано
* Земјоделство
* Органско земјоделство
* Дивокултура
2 Наводи
*
3 Цитати
Зудербург

Зудербург (|Suderburg) — општина во округот Илцен, во сојузната покраина Долна Саксонија, Германија. Се наоѓа околу 11 километри југозападно од окружниот град Илцен.
Општината претставува административно седиште на истоимената општинска заедница.
1 Географија
1.1 Општински единици
Општината Зудербург се дели на следниве единици:
* Зудерберг
* Банзен
* Беденштет
* Хамершторф
* Хесеринген
* Холксен
* Ребер
2 Историја
Прв пишан документ за селото било како Зутербург („Sutherburg“) во 1004 година.
Во 1847 година, железничката линија Целе-Илцен-Линебург-Харбург-Вилхелмсбург била отворена. Железничката станица Зудербург била отворена во 1850 и проширена во 1859 година.
Во 1957 година, селата Граулинген, Олдендорф I и Зудербург биле споени во Зудербург.
Органски риби

Органската риба е вид на риба која расте во својата природна состојба. Засега, органската риба станала една од нај популарните јадења бидејќи му обезбедува на човечкиот организам јаглехидрати, белковини и разни минерали со заштитните фактори потребни за добро здравје . Покрај тоа, органската риба е така произведена од системи за органско производство и во согласност со релевантните стандарди и закони. Целта на органското производство на риба е да се потенцира здравјето на луѓето, со кое што се мисли, да не се користат пестициди, хемиски и генетски изменети производи. Затоа, органските производи задржуваат голема количина на хранливите материи а се истовремено ефикасни за да се избегне производство на штетни материи. Органската риба ги следи законите на природата и екологијата. Не користи хемиски синтетички супстанции и каква било технологија за јонизирачко зрачење и генетски изменета технологија за време на процесот на производство, преработка, пакување, складирање и транспорт. И органското производство на риба мора да се изврши во неконтаминирана вода. Поради своите ограничени услови на раст, органските риби имаат високи стандарди за квалитет на водата, животната средина и хранливи материи и не се хранат со вештачка храна. Токму заради ова, органските риби растат бавно, а со тоа и цената е повисока од обичните риби. „Органска риба“ не е само дива риба, хранливата вредност на рибата е повисока од онаа на дивите риби, како со селен, железо и други минерали. Од нивно размножување до продажба, во целиот процес е присутна вештачка интервенција. Во процесот на производство, строго се следат стандардите за безбедност на храната утврдени од националниот оддел за заштита на животната средина и одделот за технички надзор, а забрането е употреба на генетски изменети супстанции и вештачки интерферон, како што се хормоните и пестицидите. За да е попрецизно, рибата е всушност вештачка риба од слободен опсег, произведена според построги здравствени и безбедносни стандарди.
Миески нимфеј

Миески нимфеј (|Το Νυμφαίο της Μίεζας) или Аристотелово училиште — храм на нимфите во древномакедонскиот град Миеза во Негушко, Егејска Македонија, денес во Грција.
Светилиштето е откриено во месноста Извори, 2 км источно од градот Негуш и западно од селото Копаново во областа Сланица. Според Плутарх во Нимфејот кај Миеза било училиштето на Аристотел, во кое три години учел Александар Македонски:
Во светилиштето има три природни пештери и двокатен портик со јонски столбови во облик на буквата П. Во вертикалните карпи се забележуваат лежиштата на покривопотпорните греди, е заднината на стоата, во која Аристотел држал предавања за „етичките и политичките учења“, изградена околу 350 г. п.н.е.
Во 2012 г. нимфејот е прогласен за споменик на културата. Денес крај остатоците од Нимфејот има културен центар со изложбена сала, просторија за состаноци и ресторан.
1 Поврзано
* Копаново
* Миеза
Тестенина

Тестенини – смеса од брашно и вода на која понекогаш ѝ се додаваат јајца. Тестенините се обликуваат без процес на ферментација и може да се користат свежи или сушени. Доколку се сушат, истото се врши сè до постигнување на потребната содржина на влага. Основни суровини за производство на тестенини се брашно и вода, а додатни суровини се јајца, млеко, концентрати, разни зеленчуци и зачини.
Кога се сушени, тестенините може долго да се чуваат без промена на нивниот квалитет и особини. Нивната трајност е 1,5 година и повеќе.
1 Особини
Основни особини на тестенините се:
*мала хигроскопичност која придонесува да се чуваат долго без промена на вкусот, мирисот и употребната вредност,
*брзо и лесно се приготвуваат за јадење,
*лесна и голема сварливост.
2 Поделба
Според начинот на производство тестенините се делат на:
*пресувани – се добиваат со пресување на тестото низ отвор на преса, и во зависност од обликот на отворот се добиваат облиците на тестенините
*сечени – се добиваат со валање или пресување на тестото при што се добиваат прави ленти, нивно истенчување до саканата дебелина и на крајот сечење во различни облици.
Во зависност од обликот тестенините се делат на:
*шпагети, кои ако се многу тенки се нарекуваат фиде,
*макарони
*резанки
Според должината тестенините се делат на:
*кратки – до 5 см
*долги – до 80 см
*мотани – долги тестенини кои при производството се виткаат во вид на гнездо.
3 Галерија
Ајмке

Ајмке (|Eimke) — општина во округот Илцен, во сојузната покраина Долна Саксонија, Германија.
1 Географија
1.1 Местоположба
Ајмке се наоѓа во Линебуршкото Поле. Самото место Ајмке е сместено на реката Гердау, притока на Илменау.
1.2 Општински единици
Општината Ајмке се состои од следниве места:
* Драјлинген (вкл. Нибек)
* Елерндорф
* Ајмке
* Вихтенбек
Шема за зеленчукова кошница

Шема за зеленчукова кошница е операција која испорачува свежо овошје и зеленчук, честопати локално одгледувано и органско, директно на клиентот или на локално место за собирање. Обично, производите се продаваат како тековна претплата на седмица, а понудата може да варира според сезоната.
Првата шема за органска зеленчукова кошница била создадена од Гај Вотсон во 1987 година, кој испорачува свеж производ на локално ниво од фармата Риверфорд. Овие шеми обично ги управува одгледувачот или мала задруга. Постојат околу 600 вакви шеми кои работат во Велика Британија и до почетокот на 2007 година, според Здружението на почви, продажбата преку вакви шеми била поголема од 100 милиони фунти годишно.
Многу шеми се водат на локална или регионална основа, доставувајќи храна директно од производителот до потрошувачот. Други шеми нудат испорака на национално ниво, со производи обезбедени од мрежа на земјоделци, задруги и трговци што ја негираат локалната припадност на храна на овие шеми. Некои британски супермаркети, исто така, започнаа да нудат зеленчукови кошници.
1 Како функционира
Шемата обично работи по претплата. Клиентот се регистрира до недела или две недели за испорака на свеж зеленчук и овошје. Содржината варира според изборот на давателот врз основа на сезоната и достапност. Некои шеми нудат можност за набавка на дополнителни производи што треба да се испорачаат заедно со зеленчуковата кошница, како што се млечни производи и месо.
Little Sister (песна на Елвис Присли)

Little Sister е рокенрол песна напишана од Док Пом и Морт Шуман. Првично беше објавен како сингл во 1961 година од американски пејач Елвис Присли, кој уживаше во хит број 5 со него на Билборд Хот 100 Синглот (како двојна А-страна со "(Marie's the Name) His Latest Flame") исто така достигна број 1 во UK Singles Chart Водечката гитара ја играше Хенк Гарланд, со поддршка на вокалот на anaорданаирс со карактеристичен бас глас на Реј Вокер. Присли ја изведува песната како дел од медал со „Get Back“ во филмскиот документарен филм од 1970 година Елвис: Така е. Песната подоцна ќе биде покриена од такви уметници како Двајт Јоакам, Роберт Плант, Кошмарите, Стагерс, Pearl Jam,и Рај Кудер. Верзијата на Кадер беше хит број еден во Нов Зеланд.
Гердау

Гердау (|Gerdau) — општина во округот Илцен, во сојузната покраина Долна Саксонија, Германија.
1 Општински единици
Општината Гердау се состои од следниве места:
* Баргфелд
* Бернзен
* Болзен
* Гердау
* Грос Зиштет
* Холтхузен II
Местото Гердау всушност е второ место по големина по Болзен, за разлика од другите истоимени општини.
Мрачниот жетвар (филм)

Мрачниот жетвар (италијански: ''La commare secca'') - италијански филм од 1962 година во режија на Бернардо Бертолучи, кој е автор и на сценариото, заедно со Пјер Паоло Пазолини. Главните улоги ги толкуваат: Франческо Рују, Џанкарло де Роса и Винченцо Чичора.
1 Синопсис
Во паркот во близина на реката Тибар во Рим е пронајдена убиена проститутка. Полицијата трага по луѓето кои биле во паркот во текот на таа ноќ и ги приведува сомнителните лица во полициска станица, испрашувајќи ги зошто биле таму таа ноќ. Еден од нив е и убиецот на проститутката, кој најпосле е откриен.
Lonely Man (песна на Елвис Присли)

Lonely Man е песна за првпат снимена од Елвис Присли како дел од саундтракот за неговата филмска слика во 1961 година Wild in the Country,
но на крајот падна од филмот. Филмот првично беше насловен "Lonely Man", и извадок од Елвис како ја пее песната може да се види во оригиналниот трејлер, но песната беше пресечена пред објавувањето и насловот на филмот се смени. Вокалот во позадина е од The Jordanaires. Во 1961 година "Lonely Man" беше објавен како флип страна на синглот "Surrender" Во Соединетите Американски Држави, "Lonely Man" се искачи на бројот 32 на Билборд Хот 100, додека „предавањето“ стигна до број 1. дружение на музичките сниматели на Америка и исто така одделно влегоа во првите 3 во Хонгконг. Подоцна песната "Lonely Man" беше вклучен во албумот на најголемите хитови на Присли во 1968 година Elvis' Gold Records Volume 4.
Кишварда

Кишварда (|Kisvárda, |Kleinwardein, |קליינווארדיין ''Kleynvardeyn'' ) – град во Унгарија . Кишварда е еден од најважните градови во округот Саболч-Сатмар-Берег .
Според податоците од 2009 година, Кишварда имала 17.097 жители.
1 Географија
Градот Кишварда се наоѓа во североисточниот дел на Унгарија, близу до државната граница со Словачка и Украина - 20 км северно. Градот се наоѓа на околу 280 километри источно од главниот град Будимпешта . Градот се наоѓа во крајниот североисточен дел на Панонската Рамнина, во близина на реката Тиса . Надморската висина на градот е околу 100 метри.